孟晚舟

孟晚舟係中國/香港生意人，華為副董事長兼首席財務官。佢係華為創辦人任正非同元配孟軍生嘅大女，跟老母姓。

根據香港公生平 
孟晚舟1992年喺華中理工大學畢業，跟住入咗中國建設銀行做嘢，後來網點撤銷，喺1993年加入老頭創辦嘅華為，喺華為基層撈過各種雜務，包括打電話、打字、製作產品目錄等。1997年，孟晚舟去華中理工大學讀碩士，一年半後返到華為，歷任華為公司國際會計部總監、華為香港公司首席財務官、賬務管理部總裁。

2011年4月，孟晚舟做華為常務董事兼首席財務官。2018年3月做副董事長，亦係華為旗下一共11間公司嘅董事。

2017年，孟晚舟喺福布斯《2017中國最傑出商界女性榜》排第七名。

加拿大被捕 
2018年12月1號，孟喺加拿大溫哥華準備轉機去墨西哥，俾差人拉咗。新聞報導指佢涉嫌違反美國對伊朗嘅制裁，俾美國司法部要求引渡到美國受審。美國司法部嘅文件揭發佢揸七本護照，包括四本中華人民共和國護照同三本香港特區護照。據法庭文件透露，佢嘅香港永久居民身分起碼可追溯到2011年。孟亦曾經有過加拿大永久居民身分。

2021年9月佢因為向美國法院承認華為喺伊朗業務誤導匯豐銀行，美國法院暫緩起訴，先至能夠獲釋返中國。

屋企人 
孟晚舟老頭任正非係華為創辦人兼總裁，老母孟軍係任正非嘅元配，外公孟東波係四川前副省長，細佬叫任平。後母姚玲同埋蘇薇，同父異母妹妹姚安娜。

根據2018年12月嘅報導，孟結過唔止一勻婚：
前夫身份不明。同前夫有三個分別十四歲、十六歲同廿歲嘅仔，十六歲嗰個响波士頓寄宿學校讀書。
而家個老公叫劉曉棕，2002年結婚。有個十歲嘅女，一齊住喺深圳。兩公婆試過投資成立「德普教育集團」。

孟晚舟官方簡介
 孟晚舟兩公婆創辦嘅重慶德普外國語學校主頁

晚舟
華為
中國生意人
香港女人